सूर्य नेपाल एनपीजीए टुर : सदभाव र सञ्जय अगाडि
एमेच्योर गल्फर सदभाव आचार्य र प्रो सञ्जय लामाले सूर्य नेपाल एनपीजीए टुर च्याम्पियनसिपमा मंगलबार एक स्ट्रोकको अग्रता लिएका छन् । गोकर्ण गल्फ क्लबमा राष्ट्रिय टिमका सदभावले दिनकै उत्कृष्ट ६ अन्डर ६६ को कार्ड बनाए । सञ्जयले २ अन्डर ७० को कार्ड बनाएका थिए । दुवैले ३६ होलको समाप्तिमा समग्रमा ८ अन्डर १३६ स्कोर बनाएर डिफेन्डिङ च्याम्पियन सुवास तामाङलाई एक स्ट्रोकले पछि पारेका छन् । 
काठमाडौँ — एमेच्योर गल्फर सदभाव आचार्य र प्रो सञ्जय लामाले सूर्य नेपाल एनपीजीए टुर च्याम्पियनसिपमा मंगलबार एक स्ट्रोकको अग्रता लिएका छन् । गोकर्ण गल्फ क्लबमा राष्ट्रिय टिमका सदभावले दिनकै उत्कृष्ट ६ अन्डर ६६ को कार्ड बनाए । सञ्जयले २ अन्डर ७० को कार्ड बनाएका थिए । दुवैले ३६ होलको समाप्तिमा समग्रमा ८ अन्डर १३६ स्कोर बनाएर डिफेन्डिङ च्याम्पियन सुवास तामाङलाई एक स्ट्रोकले पछि पारेका छन् । नेपाल नम्बर एक एमेच्योर गल्फर सुवासले ५ अन्डर ६७ मा दोस्रो दिनको खेल टुंग्याउँदा समग्रमा ७ अन्डर १ सय ३७ सहित तेस्रो स्थानमा उक्लिएका छन् । ४ अन्डर ६८ को कार्ड तयार पारेका नीरज तामाङ समग्रमा ३ अन्डर १ सय ४१ को स्कोरमा‌ चौथो स्थानमा उक्लिए । रबि खड्काले १ ओभर ७३ को स्कोर जोड्दा समग्रमा २ अन्डर १ सय ४२ सहित पाँचौं स्थानमा तल झरेका छन् । दोस्रो दिन लयमा फर्किएका दाबेदार भुवन नगरकोटीले ४ अन्डर ६८ को प्रदर्शनका साथ समग्रमा १ अन्डर‌ १ सय ४३ सहित छैटौं स्थानमा उक्लिए ।समग्रमा कमल तामाङ इभन–पार १ सय ४४ सहित सातौं स्थानमा रहे । उनले दोस्रो दिन १ अन्डर ७१ मा खेल टुंग्याए । पोखराका प्रो भूबहादुर गुरूङले ३ ओभर ७५ स्कोर गर्दा समग्रमा १–ओभर १ सय ४५ सहित आठौं स्थानमा छन् । समग्रमा २ ओभर १ सय ४६ को नतिजामा रमेश अधिकारी र तोरणविक्रम शाहीले संयुक्त नवौं‌ स्थान लिए । रमेशले १ अन्डर ७१ र तोरणले ३ ओभर ७५ मा दिनको खेल सके ।३६ होलको समाप्तिमा १४ ओभर १ सय ५८ स्कोर गर्ने २१ प्रो र ८ एमच्योर खेलाडीले कट बनाएका छन् । प्रोतर्फ दिनेश प्रजापति, राजेन्द्र श्रेष्ठ प्रधान, शिवराम पौडेल, सूर्यप्रसाद शर्मा, जयराम श्रेष्ठ, रामकृष्ण श्रेष्ठ, बलभद्र राई, भुवनकुमार रोक्का, प्रदीपकुमार लामा, टंकबहादुर कार्की, रामे मगर, धनबहादुर थापा र दीपक मगरले कट बनाए । एमरच्योरतर्फ सहभागी ९ मध्ये ८ खेलाडीले कट बनाएका छन् । विजय श्रेष्ठ, सुरेश तामाङ, वाङचेन ढोन्डुप, टासी छिरिङ, युवराज भुजेल र भरत थापा मगरले अन्तिम दुई राउन्डको लागि स्थान सुरक्षित गरे ।सदभावले सानदार सुरु गर्दै फ्रन्टनाइन ७ अन्डर २९ मा टुंग्याए । उनले पहिलो होलमा बर्डी प्रहार गर्दै सुरु गरे । यसपछि तेस्रोदेखि सातौं होलसम्म लगातार ५ बर्डीको सफलता प्राप्त गरे । नवौं होलमा पनि एक शट बचाए । फ्रन्टनाइनमा उम्दा प्रदर्शन गरेका सदभावले ब्याकनाइनमा भने १ ओभर ३७ खेले । उनले १२ औं होलमा बर्डी प्रहार गरेपनि १३ र १५ औं होलमा एक–एक शट खेर फाले ।पहिलो दिनका लिडर सञ्जय लामाले फ्रन्ट र ब्याकनाइन दुवै १ अन्डर ३५ मा सके । दोस्रो, चौथो र पाँचौं होलमा बर्डी प्रहार गरेका उनले तेस्रो र सातौं होलमा एक–एक शट खेर फाले । ब्याकनाइनमा सञ्जयले ११ र १२ औं‌ होलमा लगातार दुईवटा इगलको सफलता प्राप्त गरे । तर त्यसपछि उनले लय गुमाउँदै १४ र १६औं‌ होलमा डबल बोगी खेपे । सञ्जयले १८ औं होलमा बर्डी प्रहार गर्दै शीर्षस्थान बाँडे ।दक्षिण एसियाली खेलकुदका दोहोरो स्वर्ण विजेता सुवासले फ्रन्टनाइन ४ अन्डर ३२ मा सक्ने क्रममा पहिलो र पाँचौं होलमा बर्डी प्रहार गर्दा तेस्रो होलमा इगलको सफलता प्राप्त गरे । यसपछि १२ औं होलको बर्डीले ब्याकनाइन १ अन्डर ३५ मा पुरा गरे ।विजेताले १ लाख ४० हजार, दोस्रो हुनेले ९० हजार र तेस्रो हुनेले ६७ हजार प्राप्त गर्नेछन् । उत्कृष्ट २१ भित्र पर्ने अन्य प्रोफेसनल खेलाडीले पनि नगद पुरस्कार पाउनेछन् ।